Anamarija Došen, 3.B

Moja prva klijentica u salonu bila je gospođa koja je imala suhu i ispucanu kosu na kojoj sam radila tretman za rekonstrukciju kose. Evos u svojim salonima ima odličnu liniju za rekonstrukciju kose marke Creattiva koja radi čuda. Prvo sam dva puta oprala kosu šamponom Erilia. Zatim sam nanijela masku Erilia Ricostruzione koja je odstajala 5 minuta na kosi, a na kosu sam morala staviti i topao ručnik kako bi maska što bolje djelovala. Nakon toga sam isprala masku, napravila turban od ručnika za jednokratnu upotrebu i pripremila klijenticu za daljnji tretman.

Za mene je sudjelovanje u ovom projektu izuzetno vrijedno životno iskustvo na kojem sam naučila jako puno i poboljšala svoj rad, ali projekt je osim toga imao veliki utjecaj i na moju osobnost. Projekt mi je pomogao da pronađem sebe, da još više zavolim svoj posao i dao mi veliki poticaj da se nastavim što više truditi, da napredujem u ovom poslu i da postanem što bolji frizer.

Djelatnici u salonu su bili puni razumijevanja, prenosili su nam znanje na najbolji mogući način i ništa im nije bilo teško.

Imali smo i jako lijepo organizirano slobodno vrijeme i puno smo toga vidjeli. Jako mi se sviđa sami centar grada Milana, ljudi su divni, a prekrasno je bilo i na svim izletima.

Od srca zahvaljujem svim djelatnicima u salonima Evos, vlasniku Michele Carovigno, profesorici Modrić koja je sve odlično organizirala i profesorici Đuran koja nam je bila vrijedna podrška i pomoć u svo vrijeme našeg dvotjednog boravka u Italiji.